ફેસબુકનો જબરજસ્ત ઉપયોગ કરનારા મોટા ભાગના લોકો પોતાની પ્રાઇવસી માટે ખાસ સજાગ હોતા નથી. ફેસબુક માટે સામાન્ય મત એવો છે કે તેનાં પ્રાઇવસી સેટિંગ સતત બદલાતાં રહે છે અને આપણે જે ખાનગી રાખવા માગતા હોઈએ તે બધું જ દુનિયા આખી સમક્ષ મુકવા માટે ફેસબુક સતત પ્રયત્નશીલ રહે છે. નિષ્ણાતો તો ત્યાં સુધી કહે છે કે પ્રાઇવસીનાં સેટિંગ બદલતી વખતે, યુઝર્સને વિકલ્પો આવ્યા વિના જ સેટિંગ્સ બદલી નાખવામાં આવે છે. જોકે એ ફેસબુકનો દોષ જોવાનો અર્થ નથી, આપણી પ્રાઇવસી આપણી પોતાની જવાબદારી છે.